Liners

Liners (oficialment, en castellano, «Linés») ye una aldeya aragonesa d'o municipio de l'Aínsa-Sobrarbe, en a comarca de Sobrarbe y a provincia de Uesca. Actualment se troba despoblada. ACÍN FANLO, José Luis. Paisajes con memoria; Viaje a los pueblos deshabitados del Alto Aragón (7ª Ed.). Ed. PRAMES; Zaragoza, 2006. ISBN 84-8321-202-1

Cheografía
Liners se composa de dos casas solas, deshabitadas dende fa anyos y actualment enrunas, que se troban en alto en un sarrato que baixa d'as sierras de Buil y Camporretuno, en a valle d'a Cinca. Debaixo de l'aldeyeta, por a baixant norte d'o sarrato, esnaviesa lo «barranco d'a Capana», u «de Plampalacios», afluent d'a Cinca que remata en o pantano de Mediano en ixa segunda población.

A población dista, aproximadament, 3 km en nord-ueste dende Camporretuno, a principal población habitada dende a que se i puede arribar. En l'anyo 2010, l'Asociación de Amigos de los Caminos Tradicionales de Sobrarbe rehabilitó y desbrozó lo camín tradicional que la uniba con Santa María de Buil en pasando por o Sarrastanyo. Dentrada sobre Liners en o blog de l'Asociación de amigos de los Caminos Tradicionales de Sobrarbe; consultada o 6 de mayo de 2011.

Con a Capana y o Sarrastanyo, as pardinas que se troba en a valleta d'o barranco, fizo parte d'o municipio de Santa María de Buil, «Santa María de Buil»; consultada o 5 de mayo de 2011. que desapareixió en os anyos 1960 absorvido por l'Aínsa. Dende 1981, o municipio se diz l'Aínsa-Sobrarbe.

Toponimia

L'investigador Manuel Benito Moliner proposó que a etimolochía d'o toponimo «Liners» ye a parola <*LINARIUM, que en latín gosaba significar «campo sembrau de lino». ''Índice de pueblos del Alto Aragón, el orígen de sus nombres. Por Manuel Benito Moliner. Consultau o 6 de mayo de 2011.

Alavez, se tractaría d'un toponimo connectau semanticament con os diferents «Linars» que i ha repartius por a cheografía aragonesa y que comparten ixa etimolochía tamién.

Referencias

Vinclos externos
  En http://www.despobladosenhuesca.com/

Categoría:Lugars de l'Aínsa-Sobrarbe
Categoría:Despoblaus d'a provincia de Uesca
Categoría:Localidaz d'a diocesi de Uesca en Sobrarbe